**0024**

**Мінажаттағы айымрмашылық.**

*«Сендер Мені таңдап алған жоқсыңдар, қайта, Мен сендерді таңдап алдым: өздерің барып, рухани жеміс берсін, сол жемістерің тұрақты болсын деп тағайындадым. Сонда Менің атымнан не сұрасаңдар, Әкем соның бәрін де береді» (Жохан 15:16)*

Әжемнің бөлмесіндегі қабырғада «Мінажат жағадайды өзгертеді» деп жазылған кішкентай плакат ілінген. Сан-Францискодағы жалпы коронарлық көмек орталығының, жүрек аурулары маманы Рандольф Берд, мұнымен келіседі. Ол бұл аксиоманы ғылыми түрде дәлелдеді. Доктор Берд, мінажаттың науқастарға қалай көмектесе алатындығына қызығушылық танытып, мінажаттың оларға қалай әсер ететінін бақылау үшін арнайы ғылыми тәжірибе жүргізуді ұйғарды. Төрт жүзге жуық адам бұл тәжірибеге қатысуға келісті. Оларды екі топқа бөліп, бұл адамдардың ешқайсысына олардың қай топта екендігі айтылмады. Бұл мінажаттың пайдасы тек психологиялық тұрғыда әсер етеді деп айтпаулары үшін жасалды. Доктор Берд бұл эксперименттің денеге де пайдасын тигізуін, сонымен қатар, сенімді және теріске шығарылмайтын фактілерге ие болғанын қалады.

Тәжірибе басталғанға дейін, осы төрт жүз науқасты медициналық тексеруден өткізіп, олардың барлығының денсаулық жағдайы бірдей екендігін анықтады. Содан кейін мінажат ететін топқа, «А» тобындағы адамдардың денсаулығы туралы ақпарат беріліп, олар үшін мінажат етуді сұрады. Олар ауру адамдардың аттарын білмеді және олармен ешқандай тікелей байланыста болған жоқ.

Алты айдан кейін нәтижелер жиналды. Бұдан не шықты екен? «А» тобындағы науқастардың, яғни олар үшін мінажат еткен топтағы адамдардың барлығы дерлік, не бұрынғы күйінде қалды, не өздерін бұрынғыдан әлдеқайда жақсы сезінді. Ал енді олар үшін мінажат етілмеген «Б» тобының мүшелеріне келетін болсақ, он екі адам, тамақтануды жеңілдету үшін арнайы жабдықтар немесе респираторларға жүгінуілеріне тура келді. «А» тобына жататындардың ішінде мұндай көмекті қажет ететін бірде-бір адам болған жоқ. «Б» тобынан он алты адам, вирустық ауруларға арналған антибиотиктерге жүгінді. Ал, «А» тобынан антибиотикке жүгінген адамдардың саны үшеу ғана болды.

Деректерді талдауға қатысқандар мінажаттың науқастарға «әсер ете алатынын» айтты.

Бұл эксперимент маған, кем дегенде, қызықты болып көрінеді. Мұнда бір фактордың жоқтығын атап өту керек: екі топтың ішіндегі адамдар өз беттеріңше мінажат еткендері туралы және олардың Құдаймен жеке қарым-қатынастарының нәтижелері туралы ештеңе айтылмаған.

Көріп отырсыз ба, Киелі кітапта «ғылыми тәжірибе» арқылы мінажатты тексеру керектігі туралы ештеңе айтылмаған. Мінажатты тәжірибелер арқылы тексермей, оны жай ғана қолдану керек. Бұл лотерея ұтысын ұтып алу сияқты емес.

Құдайдың мінажаттарға жауап беру себебі, ғылыми тәжірибелер арқылы адамдардың қауымға деген үлкен ықыласын ояту үшін емес, қайта, Ол балаларын жақсы көретіндіктен және оларға Өзінің ізгі ниетін қуана-қуана білдіру үшін істейді. Иса Өзі былай деген: «Сонымен, өздерің күнәкар бола тұра балаларыңа жақсылық жасауды білсеңдер, көктегі Әкелеріңнің Өзінен сұрағандарға жақсылық жасайтыны ешбір шүбәсіз!» (Матай 7:11)